Diari Oficial de la Generalitat Valenciana


Sumari del DOGV 6540, del 10-06-2011 (2011/6050)

Notificació de la sentència dictada en el judici verbal número 1766/2010.
-------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6050


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 1766/2010. [2011/6050]  
Judici verbal 001766/2010  
Part demandant: Aguas de Valencia, SA,  
Omnium Ibérico, SA, i Empresa Mixta Valenciana de Aguas, SA.  
Part demandada: Joaquín Moyá Martínez.  
Sobre: altres verbals.  
En el judici a què es fa referència s'ha dictat la sentència que, literalment, és com segueix:  
«Sentència número 100/11  
Judici verbal  
Jutge que la dicta: Juan Carlos Mompó Castañeda.  
Lloc: València.   
Data: 30 de març de 2011.  
Demandant: Aguas de Valencia, Omnium Ibérico, SA, i Empresa Mixta Valenciana de Aguas.  
Advocat: Ignacio López Arbide.  
Procurador: María Gloria Benlloch Soriano.  
Demandat: Joaquín Moyá Martín.  
Advocat: -  
Procurador: -  
Antecedents de fet:  
Primer. La part actora esmentada va presentar la demanda origen d'aquestes actuacions en què sol·licitava que es dictara sentència per la qual es declare la resolució del contracte de pagament al subministrament i manteniment de comptador subscrits pel demandat Joaquín Moyá Martínez, amb la corresponent condemna a aquest del pagament de 551,34 euros en concepte d'indemnització de danys i perjudicis, més els interessos legals que corresponguen, així com al pagament de les noves factures que s'hi produïsquen des de la interposició d'aquesta demanda fins a l'efectivitat de la sentència, a causa de l'ús il·legítim del servei que aquest està efectuant. Si procedeix aquesta resolució, se sol·licita, així mateix, que el Jutjat ordene que s'adopten totes les mesures que calga per al cessament definitiu del subministrament, i que autoritze fins i tot els meus poderdants, si cal, a entrar a l'immoble on es troba instal·lat el comptador per a poder interceptar el pas d'aigua degudament. Acumuladament al que s'ha indicat anteriorment, pel que fa a l'acció de reclamació d'una quantitat exercitada pels meus mandants Avsa i Oisa, es demana al Jutjat que condemne Joaquín Moyá Martínez a pagar aquestes de forma solidària, en concepte de subministrament d'aigua efectuat i no pagat, la quantitat de 470,54 euros més els interessos legals corresponents. Finalment, les parts demandants demanen la imposició de les costes del judici a la part demandada.   
Segon. Convocades les parts a judici, el demandat no va comparéixer, per la qual cosa va ser declarada en rebel·lia processal. Després de ratificar-se el demandant, es va rebre el plet a prova proposada i les actuacions van restar definitivament concluses per a sentència.  
Tercer. En la tramitació d'aquest litigi s'han observat les prescripcions legals.  
Vistos els preceptes legals esmentats i tots els altres que hi són aplicables de manera general i pertinent.  
  
Dispositiva  
Estime de forma íntegra la demanda formulada per la procuradora dels tribunals María Gloria Benlloch Soriano, en nom i representació de les entitats Aguas de Valencia, SA (Avsa), Omnium Ibérico, SA (Oisa), i Empresa Mixta Valenciana de Aguas, SA (Emivasa), contra Joaquín Moyá Martínez, i declare resolt el contracte de subministrament i manteniment de comptador en què es troba subrogat el demandat, i el condemne a pagar la suma de 551,34 euros, més els interessos, i a permetre a l'entitat demandant l'entrada a l'esmentat habitatge i, si no en té, que es constituïsca la comissió judicial, en el dia i a l'hora que a aquest efecte s'assenyale, perquè personal tècnic de la part actora procedisca a la privació del subministrament i retirada del comptador i acumuladament condemne la demandada a pagar a Avsa i Oisa la quantitat de 470,54 euros, més els interessos corresponents. Tot això amb la imposició expressa de les costes a la part demandada.   
Contra aquesta resolució es pot interposar un recurs d'apel·lació, de què coneixerà l'Audiència Provincial, que caldrà preparar davant d'aquest Jutjat dins del termini dels cinc dies següents a la notificació, on s'ha d'esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que impugna, de conformitat amb el vigent article 457 de la Llei d'Enjudiciament Civil 1/2000, de 7 de gener.  
Aquesta és la meua sentència, que pronuncie, mane i firme.  
Així ho disposa i firma el jutge. En done fe».  
I atés que el demandat Joaquín Moyá Martínez es troba en parador desconegut, expedisc aquest edicte a fi que valga de notificació de forma deguda.  
  
València, 30 de març de 2011.- El secretari judicial: Juan Ignacio Solaz Duchenne.